SET ปิดเช้าพุ่ง 15 จุด รับแรงซื้อกลับกลุ่มแบงก์-ศาลรบ.กลางสหรัฐฯระงับคำสั่งห้ามโหลดTikTok
SET ปิดเช้าพุ่ง 15 จุด รับแรงซื้อกลับกลุ่มแบงก์-ศาลรบ.กลางสหรัฐฯระงับคำสั่งห้ามโหลดTikTok โดยดัชนีช่วงเช้าปิดที่ระดับ 1,260.24 จุด เพิ่มขึ้น 15.30 จุด หรือ 1.23% มูลค่าการซื้อขาย 1.93 หมื่นล้านบาท
28 ก.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,260.24 จุด เพิ่มขึ้น 15.30 จุด หรือ 1.23% มูลค่าการซื้อขาย 1.93 หมื่นล้านบาท
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นในภูมิภาคเอเชียที่เช้านี้ต่างปรับขึ้นเฉลี่ย 0.8% รับ Sentiment บวกจากต่างประเทศ หลังจากที่ศาลของรัฐบาลกลางสหรัฐฯได้ระงับคำสั่งของคณะทำงานของประธานาธิบดีโดนัลด์ ทรัมป์ ในการห้ามดาวน์โหลดแอปพลิเคชันติ๊กต็อก (TikTok) จากแอปสโตร์ของบริษัทแอปเปิลและกูเกิล
นอกจากนี้ การเมืองในประเทศก็เริ่มมีหนทางที่จะไปได้มากขึ้นทำให้คลายความกังวลไปได้บ้าง และหุ้นในกลุ่มแบงก์ และกลุ่มรับเหมาก่อสร้างก็ปรับตัวขึ้นจากแรงซื้อคืนหลังจากที่ถูกกดดันมากสุดในช่วงที่ผ่านมา ส่วนจะฟื้นตัวได้มากแค่ไหนยังไม่ชัด แต่ทั้งนี้หุ้นขนาดใหญ่วันนี้ปรับตัวขึ้นชัดเจน ทำให้ตลาดมีโมเมนตัมดีขึ้น
สำหรับแนวโน้มการลงทุนในช่วงบ่ายนี้ คาดว่าตลาดฯคงจะยังเคลื่อนไหวในแดนบวกได้ โดยมีแนวรับ 1,250 จุด ส่วนแนวต้าน 1,270-1,280 จุด
พร้อมกันนี้ ให้ติดตามการประชุมคณะรัฐมนตรี (ครม.) ในวันพรุ่งนี้ ในการพิจารณาโครงการ”คนละครึ่ง” และการพัฒนาเศรษฐกิจภาคใต้ ส่วนนอกประเทศก็ให้รอติดตามการดีเบตของผู้เข้าชิงตำแหน่งประธานาธิบดีสหรัฐฯในวันที่ 30 ก.ย.นี้, ติดตามดัชนีผู้จัดการฝ่ายจัดซื้อ (PMI) ภาคการผลิตและบริการของจีนในวันที่ 30 ก.ย., ผลิตภัณฑ์มวลรวมภายในประเทศ (GDP) ของสหรัฐฯงวดไตรมาส 2/63 ครั้งสุดท้าย และในวันศุกร์นี้ (2 ต.ค.) ติดตามตัวเลขการจ้างงานนอกภาคเกษตรของสหรัฐฯ
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย  1,175.15 ล้านบาท  ปิดที่   78.75 บาท เพิ่มขึ้น  3.00 บาท
PTT    มูลค่าการซื้อขาย    797.32 ล้านบาท  ปิดที่   33.00 บาท เพิ่มขึ้น  0.50 บาท
AOT    มูลค่าการซื้อขาย    779.56 ล้านบาท  ปิดที่   58.75 บาท เพิ่มขึ้น  1.25 บาท
GULF   มูลค่าการซื้อขาย    554.28 ล้านบาท  ปิดที่   31.25 บาท เพิ่มขึ้น  1.50 บาท
CPF    มูลค่าการซื้อขาย    464.35 ล้านบาท  ปิดที่   28.00 บาท เพิ่มขึ้น  0.25 บาท